《次韵沃梅泉见寄并见和鄙韵 其一》
宋代·方一夔

谩道萍踪日夜浮，自惭迟钝恋菟裘。圣传杯里兰亭帖，婢熟山菟笠泽秋。

有信付将来去燕，无心寄与没浮鸥。去年曾记梅花下，细雨离魂阻胜游。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。